ᱩᱡᱽᱵᱮᱠᱤᱥᱛᱟᱱ

ᱱᱚᱣᱟ ᱫᱚ ᱛᱟᱞᱟ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱠᱚᱧᱮ ᱨᱮᱫᱚ ᱠᱟᱡᱟᱠᱥᱛᱟᱱ, ᱠᱚᱧᱮ ᱥᱟᱢᱟᱝ ᱨᱮᱫᱚ ᱠᱤᱨᱜᱤᱡᱽᱥᱛᱟᱱ, ᱮᱛᱚᱢ ᱥᱟᱢᱟᱝ ᱨᱮᱫᱚ ᱛᱟᱡᱤᱠᱤᱥᱛᱟᱱ, ᱮᱛᱚᱢ ᱨᱮᱫᱚ ᱟᱯᱷᱜᱟᱱᱤᱥᱛᱟᱱ ᱟᱨ ᱮᱛᱚᱢ ᱯᱟᱪᱮ ᱨᱮᱫᱚ ᱛᱩᱨᱠᱢᱮᱱᱤᱥᱛᱟᱱ ᱢᱮᱱᱟᱜᱼᱟ ᱾ ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱩᱡᱽᱵᱮᱠ ᱠᱟᱱᱟ, ᱱᱚᱶᱟ ᱛᱩᱨᱠᱤᱠ ᱯᱟᱹᱨᱥᱤ ᱫᱚ ᱞᱟᱴᱤᱱ ᱪᱤᱠᱤ ᱛᱮᱠᱚ ᱚᱞᱟ ᱾ ᱱᱚᱰᱮᱱ ᱠᱚ ᱘᱕% ᱦᱚᱲ ᱩᱡᱵᱮᱠ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱨᱩᱥᱤᱭᱟᱱ ᱯᱟᱹᱨᱥᱤ ᱫᱚ ᱱᱚᱰᱮ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱯᱟᱲᱦᱟᱣᱟ ᱾ ᱛᱟᱞᱟ ᱮᱥᱤᱭᱟ ᱨᱮ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱟᱹᱰᱤ ᱜᱟᱱ ᱵᱤᱡᱽᱞᱤ ᱵᱟᱹᱛᱤ ᱮ ᱛᱮᱭᱟᱨ ᱮᱫᱟ ᱾ ᱫᱤᱥᱚᱢ ᱨᱮ ᱵᱮᱵᱷᱟᱨᱚᱜ ᱠᱷᱟᱱ ᱫᱟᱲᱮ ᱠᱷᱚᱱᱟᱜ ᱒᱓% ᱫᱚ ᱱᱟᱶᱟ ᱨᱩᱣᱟᱹᱲ ᱫᱟᱱᱚᱜ ᱫᱟᱲᱮ (renewable energy) ᱠᱟᱱᱟ ᱾ ᱦᱟᱭᱰᱨᱚ ᱤᱞᱮᱠᱴᱨᱤᱥᱤᱴᱤ (hydro electricity) ᱟᱨ ᱪᱟᱸᱫᱚ ᱫᱟᱲᱮ (solar energy) ᱫᱚ ᱥᱩᱯᱩᱛᱩᱜ ᱛᱮ ᱒᱑ᱹ᱔% ᱟᱨ ᱒% ᱟᱨᱡᱟᱣ ᱮᱫᱟ ᱾ ᱩᱡᱽᱵᱮᱠᱤᱥᱛᱟᱱ ᱫᱚ CIS, OSCE, UN ᱟᱨ SCO ᱮᱢᱟᱱ ᱨᱮ ᱥᱚᱦᱮᱫ ᱢᱮᱱᱟᱭᱟ ᱾

ᱱᱟᱜᱟᱢ

ᱚᱛᱱᱚ
ᱩᱡᱽᱵᱮᱠᱤᱥᱛᱟᱱ ᱫᱚ ᱔᱔᱗,᱔᱐᱐ ᱫᱚᱦᱲᱟ ᱠᱤᱞᱚᱢᱤᱴᱚᱨ (᱑᱗᱒,᱗᱐᱐ ᱵᱟᱜᱩᱱ ᱢᱟᱭᱤᱞ) ᱡᱟᱜᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱡᱮᱜᱮᱛ ᱨᱮᱭᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱚᱛ ᱟᱴᱮᱫ ᱞᱮᱠᱟ ᱛᱮ ᱱᱚᱶᱟ ᱫᱚ ᱕᱖ ᱴᱷᱟᱶ, ᱟᱨ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱚ ᱔᱒ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾

ᱫᱷᱚᱨᱚᱢ
ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱥᱚᱵᱷᱤᱭᱮᱛ ᱥᱟᱥᱚᱱ ᱥᱚᱢᱚᱭ (᱑᱙᱒᱔ᱼ᱑᱙᱙᱑) ᱫᱚ ᱫᱷᱚᱨᱚᱢ ᱯᱟᱹᱛᱭᱟᱹᱣ ᱫᱚ ᱢᱟᱱᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱜᱟᱱ ᱦᱚᱲᱟᱜ ᱜᱮ ᱜᱚᱥᱟᱸᱭ ᱪᱮᱛᱟᱱ ᱨᱮ ᱯᱟᱹᱛᱭᱟᱣ ᱢᱮᱱᱟᱜᱼᱟ, ᱤᱠᱷᱟᱹᱱ ᱫᱷᱚᱨᱚᱢ ᱪᱮᱛᱟᱱ ᱨᱮᱫᱚ ᱵᱟᱝ ᱾ ᱙᱓ᱹ᱓% ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱦᱚᱲ ᱠᱟᱱᱟ ᱠᱚ ᱾ ᱕᱔% ᱫᱚ      ᱢᱩᱥᱞᱤᱢ ᱠᱟᱱᱟ ᱠᱚ, ᱑᱘% ᱫᱚ ᱥᱩᱱᱤ ᱤᱥᱞᱟᱢ, ᱑% ᱫᱚ ᱥᱤᱭᱟ ᱤᱥᱞᱟᱢ ᱾

ᱦᱟᱹᱱᱟᱹᱴᱤᱧ
ᱩᱡᱽᱵᱮᱠᱤᱥᱛᱟᱱ ᱫᱚ ᱑᱒ ᱜᱚᱴᱟᱝ ᱯᱨᱚᱫᱮᱥ ᱨᱮ, ᱢᱤᱫᱴᱟᱝ ᱟᱯᱱᱟᱨ ᱥᱟᱥᱮᱛ ᱤᱞᱟᱹᱠᱟ ᱟᱨ ᱢᱤᱫᱴᱟᱝ ᱯᱷᱩᱨᱜᱟᱹᱞ ᱱᱟᱜᱟᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾

ᱯᱟᱹᱨᱥᱤ
ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱩᱡᱽᱵᱮᱠ ᱠᱟᱱᱟ, ᱑᱙᱙᱒ ᱥᱟᱞ ᱠᱷᱚᱱᱟᱜ ᱱᱚᱶᱟ ᱯᱟᱹᱨᱥᱤ ᱫᱚ ᱞᱟᱴᱤᱱ ᱦᱚᱨᱚᱯ ᱛᱮ ᱚᱞᱚᱜ ᱠᱟᱱᱟ ᱾ ᱨᱩᱥᱤᱭᱟᱱ ᱯᱟᱹᱨᱥᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱵᱟᱝ ᱠᱟᱱ ᱨᱮᱦᱚᱸ ᱟᱹᱰᱤ ᱜᱟᱱ ᱡᱟᱜᱟ ᱨᱮᱜᱮ, ᱟᱹᱰᱤ ᱦᱚᱲ ᱜᱮ ᱱᱚᱶᱟ ᱠᱚ ᱵᱮᱵᱷᱟᱨᱟ ᱾ ᱚᱱᱟ ᱛᱮ ᱱᱚᱶᱟ ᱫᱚ ᱫᱚᱥᱟᱨ ᱯᱟᱹᱨᱥᱤ ᱠᱟᱱᱟ ᱾ ᱱᱚᱰᱮᱱ ᱠᱚ ᱑ ᱢᱤᱞᱤᱭᱚᱱ ᱜᱟᱱ ᱦᱚᱲ ᱨᱩᱥᱤᱭᱟᱱ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾

ᱨᱟᱡᱽ ᱟᱹᱨᱤ 
᱑᱙᱙᱑ ᱥᱟᱞ ᱨᱮ ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱠᱷᱚᱱ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱩᱡᱽᱵᱮᱠᱤᱥᱛᱟᱱ ᱨᱮ ᱯᱩᱭᱞᱩ ᱵᱟᱪᱷᱚᱱ ᱦᱩᱭ ᱮᱱᱟ ᱟᱨ ᱤᱥᱞᱟᱢ ᱠᱟᱨᱤᱢᱩᱵᱽ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱚᱱ ᱮᱱᱟᱭ ᱾ ᱫᱚᱥᱟᱨ ᱵᱟᱪᱷᱚᱱ ᱫᱚ ᱰᱤᱥᱮᱢᱵᱚᱨ ᱒᱐᱐᱔ ᱠᱷᱚᱱ ᱡᱟᱱᱩᱣᱟᱨᱤ ᱒᱐᱐᱕ ᱵᱷᱤᱛᱨᱤ ᱨᱮ ᱦᱩᱭ ᱞᱮᱱᱟ ᱾ ᱛᱟᱢᱵᱟ ᱢᱮᱱᱟᱜ ᱫᱤᱥᱮᱢ ᱠᱚ ᱢᱩᱫᱽ ᱨᱮᱫᱚ ᱜᱮᱞ ᱴᱷᱟᱶ ᱟᱨ ᱭᱩᱨᱟᱱᱤᱭᱚᱢ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱑᱒ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱭᱩᱨᱟᱱᱤᱭᱚᱢ ᱞᱟ ᱮᱰᱚᱠ ᱨᱮᱫᱚ ᱮᱭᱟᱭ ᱴᱷᱟᱶᱮ ᱟᱢᱮᱴ ᱟᱠᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱚᱱᱟ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱯᱩᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱥᱮᱨᱢᱟ ᱯᱤᱪᱷᱤ ᱱᱚᱶᱟ ᱫᱤᱥᱚᱢ ᱫᱚ ᱘᱐ ᱴᱚᱱ ᱥᱚᱱᱟᱭ ᱞᱟ ᱚᱰᱚᱠᱟ, ᱡᱟᱦᱟᱸ ᱫᱚ ᱫᱷᱟᱹᱨᱛᱤ ᱨᱮ ᱮᱭᱟᱭ ᱴᱷᱟᱶᱮ ᱟᱢᱮᱴ ᱟᱠᱟᱜᱼᱟ ᱾

ᱥᱤᱯᱟᱹᱦᱤ 
᱖᱕,᱐᱐᱐ ᱦᱟᱡᱟᱨ ᱥᱤᱯᱟᱹᱦᱤ ᱥᱟᱶ ᱩᱡᱽᱵᱮᱠᱤᱥᱛᱟᱱ ᱫᱚ ᱛᱟᱞᱟ ᱮᱥᱤᱭᱟ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾

ᱯᱷᱮᱰᱟᱛ

https://or.wikipedia.org/wiki/%E0%AC%89%E0%AC%9C%E0%AC%AC%E0%AD%87%E0%AC%95%E0%AC%BF%E0%AC%B8%E0%AD%8D%E0%AC%A4%E0%AC%BE%E0%AC%A8

ᱵᱟᱦᱨᱮ ᱡᱚᱱᱚᱲ

 Tashkent directory 
 Lower House of Uzbekistan parliament
 Chief of State and Cabinet Members 
 General information

 Uzbekistan from the U.S. Library of Congress includes Background Notes, Country Study and major reports
 Uzbek Publishing and National Bibliography  from the University of Illinois Slavic and East European Library
 Uzbekistan at UCB Libraries GovPubs
 List of cities and populations

 Uzbekistan profile from the BBC News

 Key Development Forecasts for Uzbekistan from International Futures

ᱥᱟᱹᱠᱭᱟᱹᱛ

ᱛᱷᱚᱠ:ᱮᱥᱤᱭᱟ
ᱛᱷᱚᱠ:ᱫᱤᱥᱚᱢ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ